
in  scriptis  de  capitis  laesionibus  cum  tam  diversas 
magnorum  virorum  sententias  viderem,  facere 
non  potui,  quin,  ne  dubius  consiliique  inops  hae- 
sitarem, rationes  ab  utraque  parte  exhibitas  inter 
se  comparare  ex  eaque  comparatione  aequo  animo 
instituta  iudicium  formare  pro  parte  virili  cona- 
rer* Quod  cum  ita  factum  esse  nusquam  vide- 
rem, ut  omnia  simul  momenta  graviora  pro  usu 
et  contra  usum  terebrae  prophylacticum  praecipue 
in  fracturis  cranii  collata  essent,  haud  abs  re  fore 
existimavi,  si  ego  nunc  hoc  munus  ea  qua  par 
est  verecundia  susciperem,  id  saltem  assecuturus, 

ut  verus  quaestionis  status  magis  eluceret.  Nec 

/ 

sane  mirum,  cum  pro  se  quisque  suam  maxime 
experientiam  sequatur,  ei  quid  singuli  a media 
via  aberrarunt*  Ita  e*  g.  Cl.  S*  Cooper,  qui  sum- 
ma ceterum  diligentia  hac  de  re  scripsit,  tamen 
inflammationis  durae  macris  a stimulo  mechanico 
corporis  alieni  ortae  mentionem  non  facit.  Quodsi 
opus  tironis  vires  superans  suscepi,  faveatis  vo- 
luntati, Ll*  Bb*,  eo  tendenti,  ut  tirones  sine 
magno  temporis  dispendio  in  rem  tanti  momenti 
ab  utraque  parte  inspicere  possint* 


Prooemiu  m. 


Res  igitur  de  qua  agere  mihi  proposui,  haec  est: 
an  in  fractura  cranii  simplici  (i.  e.  neque  cum 
depressione  neque  cum  aliis  symptomatibus  com- 
plicata) terebra  opus  sit,  necne? 

Duae  eniin  sunt  sententiae,  quarum  utraque 
auctoritate  summorum  in  chirurgia  virorum  gau- 
det* Hi  quidem  ducibus  Cl.  Pott,  Mursinna, 
Louvrier,  assentiente  Cl.  Bernstein  contendunt: 
fracturam  cranii  solani,  omissis  omnibus  aliis 
symptomatibus,  indicationem  esse  maxime  urgen- 
tem ad  os  excidendum*  Illi  vero , ducibus  Cl. 
Schmucker,  Richter,  Langenbeck,  Ckelius,  Kramer, 
Tittmann,  Bell,  S*  Cooper,  Desault  opponunt; 
,, fractura  sola  nullo  modo  indicari  terebram,  sed 
symptomatibus  demum  illis,  quae  saepe  ex  eadem 
violentia,  ex  qua  etiam  fractura,  oriantur*44 

Itaque  censent:  „Si  una  cum  fractura  ad- 

sunt symptomata,  quae  postulant  terebram,  per- 

forandum;  si  minus,  exspectandum  dum  haec 
symptomata  indicantia  appareant.“ 

Hi  igitur,  qui  censent  cognita  fractura,  cranii 
perforationem  ne  momentum  quidem  temporis 
esse  difFerendam , haec  prae  se  ferunt:  perfora- 

tionem cranii  per  se  operationem  esse  nullius 
discriminis;  fracturam  signum  esse  tantae  violen- 
tiae, ut  fere  nunquam  non  sequantur  symptomata 
gravissima,  quibus  sola  perforatio  in  tempore  in- 
stituta praecavere  possit;  quae  symptomata  si  ap- 
paruerint, actum  esse  de  aegro*  Nil  inde  restare, 
nisi  ut  osse  in  tempore  exciso  prohibeamus  illa 
mala  certo  certius  secutura  mortemque  allatura. 
Illi,  qui  contrariam  sequuntur  sententiam,  haec 
dicunt:  perforationem  cranii  esse  operationem 

valde  periculosam,  fracturam  saepe  unicum  esse 
malum,  quod  ex  violentia  capiti  illata  se- 
quatur, sin  alia  sequantur,  plerumque  meliora  in 
promptu  esse  remedia  et  prophylactica  et  curativa; 
nonnullis  denique  in  casibus,  ubi  re  vera  perfora- 
tio unicum  sit  praesidium,  non  sero  eam  adhi- 
beri, si  tum,  cum  infausta  illa  symptomata  appa- 
ruerint, instituatur»  Quae  cum  ita  sint,  rem  opti- 
me instituere  mihi  videor  ita,  ut  primum  inqui- 
ram in  perforationem  ipsam,  an  periculosa  sit 
necne?  deinde  in  commoda  quae  afferri  inde 
possint* 

Sectio  I, 


De  perforatione  ipsa. 

De  periculo  quidem,  quod  afferre  possit  perfora- 
tio cranii,  valde  inter  se  differunt  scriptorum  celeber- 
rimorum sententiae.  Viri  enim  Cei.  Mursinna  i)  et 
Louvrier  2)  omne  periculum  prorsus  negant.  111.  Pol  t 3) 
non  omnis  eam  periculi  expertem  esse  concedit,  Cei. 
Piicliter  4),  Bell  5),  Cooper  6)  alii,  maximi  eam  censent 
discriminis,  incl.  Desault  7)  experientia  doctus  tanlo- 


1)  1.  c.  pag.  76. 

2)  1.  c.  pag.  31. 

3)  1.  c.  pag.  137. 

4)  1.  c.  pag, 

f)  1.  c.  pag.  24.  86. 

6)  1.  c.  Bd.  3.  pag.  28J\  297. 

7)  1.  c.  pag.  $4. 

pere  eam  extimuit,  ut  et  propter  periculum  et 
proptef  inutilitatem  eius  operationis  ultimis  quin- 
que vitae  annis  prorsus  eam  ex  praxi  sua  re- 
iecerit.  Ad  rem  igitur  clarius  diiudicandam,  primum 
de  eo  loquar,  quod  faciendum  erat  iis,  qui  omnis 
periculi  expertem  esse  hanc  operationem  persuasum 
habent,  deinde  ex  rationibus  physiologicis  quid  sta- 
tuendum sit,  exponere  conabor,  denique  quid  expe- 
rientia doceat,  narrabo. 

I. 

Facile  apparet,  si  perforatio  ita  nullius  esset  dis- 
criminis, ut  Cel.Mursinna  et  Louvrier  censent,  sernper 
eam  fore  adbibendam,  ubicunque  ullum  inde  commo- 
dum exspectari  possit.  Sententia  est  sane  ab  omnibus 
comprobata,  vel  levissimum  capitis  vulnus  interdum 
excitare  in  posterum  symptomata  pessima  et  eiusmodi 
naturae,  ut  ad  vitam  aegri  servandam  os  excidendum 
sit  i).  Cum  vero  viri  Cei.,  qui  hanc  operationem 
prorsus  innoxiam  esse  censent,  iidem  contendant,  sem- 
per  eam  tum  sero  et  frustra  adhiberi,  cum  symptomata 
eam  vulgo  indicantia  apparuerint,  quid  inde  colligi 
potest,  nisi  a quovis  capitis  vulnere  terebram  citissime 
admovendam  indicari.  Magis  etiam  elucet,  vim  capiti 
illatam,  quae  commotionem  producat,  magnam  esse 
oportere  et  propterea  semper  metum  inducere,  ne  ea 
inde  symptomata  sequantur,  quae  si  apparuerint,  te- 
rebra rem  agendam  indicent.  Quodsi  persuasum  nobis 


i)  Uichter  1.  c.  pag.  3 — y. 

Schmucbers  Wahniehmungen  P><3.  t.  p.  2 — 5, 

est,  perforationem  per  se  nullius  esse  discriminis  et 
eandem  sero  adhiberi  cum  symptomata  illa  in  conspe- 
ctum venerint,  quid  erit  faci  ndum?  In  promptu  est 
responsum:  quam  celerrime  in  omnibus  capitis  vulne- 
ribus cum  commotione  coniunctis  perforandum  erit.  At 
enim  viri  Cei.  Mursinna  et  Louvrier  i)  una  voce  af- 
firmant, in  commotione  sola  os  non  esse  excidendum. 
Quid  hoc  sibi  vult?  Nil  nisi  in  commotione  terebram 
non  prius  esse  admovendam,  quam  symptomata  stricte 
id  exigentia  accesserint.  At  iidem  aperte  dicunt,  in 
fractura  non  propter  fracturam,  sed  propter  sympto- 
mata mala  saepe  eam  sequentia  nec  unquam  exspe- 
ctanda os  excidi.  Omne  igitur  discrimen  commotionem 
inter  et  fracturam,  quoad  quaestionem  nostram,  hoc  erit : 
in  fractura  saepius  symptomata  mala  esse  timenda.  Sed 
quid  hoc  momenti,  si  perforatio  esset  innoxia  eadem- 
que  in  tempore  adhibita  saluberrima,  sero  frustranea. 
Itaque  iam  ex  his  magnopere  a semet  ipsis  dissentire 
mihi  videntur,  et  vix  opus  erit  commemorare,  vim 
gravem  capiti  illatam,  quo  minus  iam  in  superficie  sit 
refracta , eo  magis  esse  extimescendam. 

II. 

Ex  iis  quidem,  quae  modo  disserui,  suspicari  licet, 
perforationem  cranii  non  ita  nullius  esse  momenti, 
sed  videamus  nunc,  quid  ex  rationibus  physiologicis 
ea  de  re  censendum  esse  videatur. 

Ad  instituendam  perforationem  primum  opus  erit, 
tegumenta  communia  ab  ossibus  divelli,  deinde  ossa 


i)  1,  c.  p.  6. 


ipsa  vulnere  affligi  eoque  contuso,  denique  cavitatem 
corporis  gravissimam  aperiri  et  aeri  aliisque  potentiis 
nocentibus  aditum  ad  eam  praeberi.  Ut  vero  priora 
ex  hisce  momentis  leviora  habeantur,  postremum  sane 
gravissimum  est.  Cerebrum  enim  membranaeque  eius 
proprie  ossibus  cranii  et  tegumentis  communibus  eo 
usque  a rebus  externis  defensa,  subito  iis  exposita, 
primum  ab  aere  tamquam  corpore  prorsus  sibi  alieno 
maxime  offendentur. 

Inter  vitae  leges  est,  stimulum  quemque,  quo 
minus  organismo  sit  consuetus  eo  magis  illum  incitare. 
Ut  aliquis  paucos  tantum  dies  assidue  domi  consede- 
rit, ubi  primum  inde  processerit,  manifesto  se  ab  aere 
paululum  certe  offendi;  ut  aliquot  dies  in  loco  obscuro 
commoratus  sit,  ubi  primum  lucem  rursus  conspexe- 
rit, vehementissime  oculos  inde  perturbari  sentiet. 
Atqui  aer  cuti,  lux  oculis  stimuli  sunt  maxime 
omnium  consueti.  Quodsi  hi  stimuli  tam  brevi  otio 
tantopere  augentur,  quanto  vehementiorem  reactio- 
nem stimulus  in  ea  parte  excitabit,  cui  prorsus 
erat  insuetus.  Quid  quod  cerebrum  ab  aere  non  so- 
lum mechanice  ut  a corpore  prorsus  ipsi  alieno,  sed 
etiam  quoad  temperiem  et  partes  aerem  saepe  cor- 
rumpentes offenditur.  Cerebrum  enim  eo  usque  non 
nisi  corporis  humani  calore  fruitum  et  a natura  ita 
constitutum,  ut  in  eo  degat,  subito  aere  pro  corporis 
certe  humani  calore  valde  frigido  offunditur.  Non 
opus  est  commemorare,  quot  et  quam  atroces  inter- 
dum morbos  repentina  temperiei  mutatio,  cui  nil  nisi 
superficies  corporis  nostri  exponatur,  excitet.  Helmin* 
thes,  animalia  in  infimo  vitae  gradu  posita  vix  non  ve* 


getantia  solum,  cum  ex  elementa  ipsis  proprio,  cor- 
pore quidem  humano  protrahuntur,  et  aeri  exponun- 
tur, brevi  exspirant.  In  fonte  balneorum  Caroli  co- 
lubrorum species  summa  alacritate  vitam  degunt  qui 
huic  elemento  suo  erepti  et  frigori  oblati  eodem  fere 
temporis  momento  torpescunt,  moriuntur.  Haec  de 
puro  aere  cuius  vis  nociva  quantopere  augeatur,  si 
contaminatus  et  corruptus  sit,  iam  exponere  conabor. 
Paucos  ex  innumeris  sane  morbis  ab  aere  corrupto 
oriundis  hic  commemorasse  sufficiet.  Mantuae  et 
in  Seelandia  febris  intermittens  res  aeque  vulgaris  est 
atque  apud  nos  catarrhus;  hepar^ibi  et  lien  ita  intu- 
mescunt, ut  haud  raro  homines  conspicias,  qui  magnis 
in  saccis  placentas  suas  quas  vocant  febriles  secum 
portent.  Nec  nisi  alias  regiones  meliori  aere  gauden- 
tes adeant,  fere  unquam  a febre  intermittente  libe- 
rantur. Notum  est,  febres  hasce  in  illis  regionibus 
ex  aere  palustri,  accedente  praesertim  calore,  nasci. 
Experti  enim  scimus,  loca  propter  frequentiam  febrium 
intermittentium  olim  famosa,  ut  primum  aquae  ibi 
stagnantes,  paludes  exsiccatae,  fortificationes  liberam 
aeris  mutationem  propedientes  deiectae  sunt,  a febri- 
bus esse  liberata.  Sed  quid  fabulor  de  morbis  inter- 
nis cum  in  promptu  sit  exemplum  gravissimum,  nimi- 
rum pestis  illa  gangraena  nosocomialis,  quae  nulla 
alia  re  generatur,  nisi  aere  quodam  corrupto  et  pe- 
stifero, ita  ut  vulnera  purissima  brevi  tempore  in  ul- 
cera pessima  abeant  omnem  medicorum  diligentiam 
eludentia  nisi  in  aerem  purum  aegri  transferantur. 
Denique  liceat  his  adiicere  quod  ea  de  re  Cei.  Desault 
expertus  didicit.  Dicit  enim:  Nunquam  impune 


aeri  aditus  ad  cavitatem  magnam,  ut  pectus,  abdomen 
caput  praebetur»  Sententia  omnium  certissima,  prae- 
cipue in  locis  humidis  et  insalubribus,  ubi  aeris  tam 
perniciosa  est  natura.  Ita  e.  g.  Desault,  fere  semper 
perforationem  cranii  in  nosocomio  Hotel  - Dieu  malo 
uti  eventu,  satis  expertus  est.  Ut  primum  nosocomium 
illud  dirigendum  suscepit  hanc  operationem  exercebat 
uti  reliqui,  nec  eam  sine  illa  serie  malorum  ab  ea 
derivandorum  reiecisset.  Boudou  ex  antecessoribus 
eius  eandem  fecerat  observationem,  cuius  veritatem 
ne  Quesnay  quidem  ipse  non  agnovit  in  dissertatione, 
quam  de  osse  excidendo  in  casibus  dubiis  conscri- 
psit/* i).  Contaminati  vero  aeris  propterea  nostra 
in  operatione  habendam  esse  rationem  censeo,  quia 
plerumque  ea  aut  in  bello  aut  in  nosocomiis  magnis 
aut  in  domiciliis  pauperum  perficienda  est.  Deniquo 
non  est  silentio  praetereundum,  quod  si  neque  extra« 
vasato  neque  aliis  malis  sub  cranio  praesentibus  per- 
foramus, dura  mater  mechanice  quoque  offendetur, 
cum  os  ab  ea  divellendum  sit,  immo  nisi  cautissime 
operatio  perficiatur,  ipsa  terebra  facile  laedetur. 

III. 

Haec  de  iis,  quae  ex  organisatione  corporis  hu- 
mani, ex  capitis  structura  in  periculum  necessario 
cum  laesione  tam  gravi  coniunctum  concludere  possu- 
mus, Sed  cum  conclusiones  humanae  fallaces  sint  et 
iure  iis  in  eiusmodi  doctrina  ut  medicina  nonnisi  ex- 
perientia suffultis  fidendum  sit,  iam  ad  argumenta 


i)  Desault  1,  c.  p.  46  sq. 

quae  experientia  praebet,  progredior.  CJ.  Louvrier 
pro  sententia  sua  haec  affert:  i)  „A  viro  exp.  Daviel 
septem  coronas  propter  cariem  ossium  cranii  applica- 
tas, aegrum  servatum  esse.  111.  Soulier  eandem  ob 
causam  septies  os  parietis  perforasse,  denique  apertu- 
ram fecisse  quinque  pollices  longam  quatuor  pollices 
latam.  Cei.  La  Peyronie  ex  eadem  causa  fere  totum 
os  frontale  e medio  sustulisse/*  Narrat  porro  Lou- 
vrier, viginti  sex  annis  ante  sibi  notum  fuisse  chirur- 
gum in  pago  Bohemiae  mediocrem  quem  omnibus  de- 
mentibus ipsi  occurrentibus,  quamvis  sine  successu,  ta- 
men ita  terebram  admovisse,  ut  nullus  ei  mortuus  sit. 
Denique  CI.  Louvrier  ipse  vicies  perforatione  usus 
propter  fracturam,  non  expectatis  famosis  illis  sym- 
ptomatibus, nunquam  malum  inde  exitum  sibi  visum 
esie  affirmat.  Quod  ad  priores  illos  tres  casus,  sunt 
rari  nantes  in  gurgite  vasto;  de  tonsore  vero  Bohe- 
mico  non  satis  mihi  liquet.  Primum  enim  opinor, 
cum  non  magnum  esse  dementium  numerum,  tum 
non  multos  tonsori  mediocri  curandos  traditum  iri, 
praesertim  cum  nihil  profecerit  hac  operatione.  De- 
inde certo  scire  non  possumus,  an  nullus  chirurgo 
illi  mortuus  sit  ex  operatione,  cum  Cl.  Louvrier  ipse 
testimonium  suum  addendo  viginti  sex  annos  tum 
temporis  iam  praeterlapsos  esse  valde  debilitet. 

111.  M ursinna  in  universum  loquitur  de  innocentia 
huius  operationis,  exempla  certa  non  profert.  Ex 
omnibus  igitur  hoc  tantujn  elucet,  perforationem  cra- 


0 1.  C.  pag.  51. 

nii  saepe  non  lethalem  evasisse.  Sed  cum  ex  mea 
sententia  iam  singulus  casus,  ubi  terebra  admota  per 
se,  omni  diligentia  et  arte  adhibita  ad  vitam  servan- 
dam, tamen  mortem  attulerit,  valde  dubios  nos  red- 
dere debeat  de  levitate  huius  operationis,  magnopere 
hanc  dubitationem  opinor  augeri,  si  plures  eiusmodi 
casus  a celeberrimis  auctoribus  exhibiti  existant.  Nar- 
rat autem  111.  Bell  i):  s>Tres  sibi  homines  occurrisse 

epilepticos  ceterum  secunda  valetudine  fruentes,  quos 
perforationem  cranii  ad  sanandam  epilepsiam  postu- 
lasse. Operatione  partim  a se,  partim  sub  auspiciis 
suis  instituta  unum  vix  servatum  esse,  reliquorum  al- 
terum tertio,  alterum  septimo  die  ex  inflammatione 
durae  matris  obiisse.“  Idem  experimenta  fecit  in  ani- 
malibus et  reperit,  omnino  quartum  quodque  animal 
ex  operatione  defungi.  Cl.  Bichat  haec  exempla  com- 
memorans adiicit  2),  Cl.  Desault  similia  saepius  ob- 
servasse. Yir  exp.  Sam.  Cooper  haec  narrat  5):  „Dr. 
Ilamsden  in  nosocomio  Bartholomaeano  ossis  frontis 
perforationem  solummodo  propter  dolorem  huius  par- 
tis pertinacem  suscepit;  aeger  inflammatione  durae 
matris  orta  post  tres  quatuorve  dies  obiit.“  Porro 
dicit  4):  „Homines  vidi,  quibus  consilium  datum  erat 
ut  ad  domandos  atroces  capitis  dolores  sibi  os  ex- 
cidi paterentur,  sed  illi  ex  sequelis  huius  operationis 
mortui  sunt.“ 


1)  1.  c.  pag.  86-87. 

3)  Desault  1.  c.  pag.  47-48. 
5)  1*  c.  pag.  285- 

4)  1.  c.  pag.  29 7. 

Quamquam  igitur  nonnisi  paucos  casus,  in  quibus 
mortem  attulit  haec  operatio,  exhibere  potui  pro  iis, 
ubi  non  tam  periculosam  prae  se  tulit  speciem,  tamen 
etiam  ex  paucis  hisce  casibus,  perforationem  cranii 
operationibus  maxime  dubiis  adnumerandam  esse  cen- 
seo. Nam  cum  ex  rerum  natura  ii  casus,  ubi  do 
nulla  alia  re  nisi  de  effectibus  huius  operationis  solius 
agatur,  raro  tantum  observari  possint,  hi  pauci,  i*ebus 
ceterum  secundissimis  a viris  experientissimis  obser- 
vati longe  maioris  momenti  mihi  videntur,  quam  vel 
centuriae  casuum  complicatorum  et  propterea  ad  iu- 
dicium  sanum  formandum  minime  idoneorum.  Quare 
opinor,  me  nor:  valde  a vero  rerum  statu  aberratu- 
rum, si  in  permultis  eorum  casuum,  ubi  os  propter 
capitis  laesiones  excisum  mors  secuta  est,  etiam  huic 
operationi  suam  partem  perniciosi  exitus  tribuendam 
esse  censeam.  Accedit,  ut  si  quis  videat,  mortem  re 
vera  a perforatione  derivandam  esse,  haud  facile  quis- 
quam tam  ingenue  quam  Cl.  Beli  hoc  in  publicum 
prolaturus  sit,  cum  potius  plerique  eos  tantum  casus 
narrent,  in  quibus  feliciter  operati  sunt.  Denique 
huc  pertinet,  quod  exp.  Louvrier  ipse  enarrat  i): 
„Ita  in  nosocomio  Parisino  male  sito  Hotel-Dieu  no- 
vem mensium  spatio  octies  vidi  terebra  agi,  ornnesque 
mortui  sunt,  cum  in  nosocomio  Charite  tertius  quis- 
que sanetur. “ Operatio  igitur,  qua  rebus  adversis  ne 
octavus  quidem,  secundis  tertius  tantum  servatur,  non 
hercle  sine  periculo  esse  videatur.  Quodsi  quis  obii- 


> 

ciat,  laesiones  ipsas,  propter  quas  os  excidatur,  eius- 
modi  esse  solere,  ut  mortem  efficiant,  nec  fere  perforari 
nisi  ubi  iam  mors  ipsa  immineat : commemorasse  sufficiet, 
Francogallos  cum  aliarum  operationum  tum  huius  non 
tam  parcos  esse  solere,  testante  Cl.  Abernethy  i): 
„Ex  relationibus,  quas  de  priori  Francogallorum  praxi 
habemus,  conspici  potest,  a chirurgis  multas  perfora- 
tiones ad  integram  fracturae  longitudinem,  quod  equi- 
dem diiudicare  possiin,  sine  ullo  satis  certo  scopo,  in- 
stitutas esse.“ 


Sectio  II. 


De  commodis  ab  osse  exciso  petendis. 

Itaque  cum  ex  praecedentibus  satis  patere  videa- 
tur, perforationem  cranii  non  modo  nullius  momenti 
i non  esse  sed  etiam  valde  ancipifem,  facile  unusquis- 
que intelliget,  antequam  ea  utamur  infaustis  sympto- 
t matibus  praecavendi  causa,  de  tribus  his  momentis 
persuasum  nobis  esse  debere:  i.  Haec  symptomata 

infausta  semper  esse  secutura.  2.  Nonnisi  perfora- 
tione iis  praecaveri  posse,  3.  Perforationem  sero  ad- 
hiberi, si  tum  cum  primum  symptomata  illa  appareant. 


0 1-  c.  Pag*  4. 

I. 

Ex  testimoniis  quidem  optimorum  et  scriptorum 
et  practicorurn  negari  nequit,  fracturas  cranii  vel  sine 
depressione,  raro  symptomatibus  malis  omnino  carere, 
saepissime  vero  accedere  eiusmodi  symptomata,  qui- 
bus tollendis  terebra  opus  sit,  extravasatum  sc.,  sup- 
purationem ex  inflammatione  ortam,  fragmenta  ossium 
duram  matrem  irritantia.  At  dico,  haec  symptomata 
postulare  operationem,  si  apparuerint;  an  etiam  prae- 
caveri iis  hac  ratione  possit,  secundo  loco  videbimus. 
Contra  vero  itidem  non  est  negandum,  a multis  fra- 
cturis cranii  simplicibus  omnino  non  exigi  terebram. 
Exstant  enim  exempla,  eiusmodi  fracturas  aut  quia  in 
conspectum  non  venerant,  aut  si  venerant,  consilio 
sine  ulla  operatione  optime  esse  sanatas  i).  Exp.  qui- 
dem Louvrier  parum  eiusmodi  observationibus  tri- 
buere videtur,  111.  Quesnay  laudans,  qui  haec  ha- 
bet 2):  ,, Eiusmodi  observationes  ad  lectulum  aegro- 

torum exiguum  praebent  usum,  quippe  quae  plurimis 
gravioribus  observationibus  refellantur;  sunt  enim 
illae  aut  fortunae  progenies  aut  artificia  prorsus  a 
norma  generali  recedentia;  ita  sunt  extra  ordinem  et 
tam  difficile  definiuntur,  ut  ne  in  exceptionum  qui- 
dem numerum  referri  possint.“  Adiicit  porro  Cei. 
Louvrier  3):  ,, Laesiones  accedentes  tam  multiplices 

sunt,  ut  fortunae  sane  artificium  quoddam  sit  exhi- 


1)  Richter  1.  c.  pag.  45. 

2)  Meni,  tle  1’Acad.  de  Ch,  de  Paris  1.  c,  pag,  313. 

3)  L c.  pag.  17. 


bendum,  si  omnes  aut  vitare  aut  praesentes  removere 
velit."  Et  hercle  laesiones  subsequentes  tam  multae 
sunt,  ut  re  vera  primo  intuitu  vix  fieri  posse  videatur, 
quin  violentia  quae  cranium  fregerit,  alias  eadem  lae- 
siones adiecerit.  Sed  si  rem  accuratius  indagamus,  ta- 
men videmus,  ab  observatoribus  maxime  sollertibus 
inultos  semper  exhiberi  casi  ubi  aut  nullae  cum 
fractura  cranii  aliae  laesiones  coniunctae  essent,  aut 
certe  eiusmodi,  quas  natura  ipsa  removeret,  aut  deni- 
que eiusmodi,  quibus  perforatio  idoneum  non  esset 
remedium.  Yel  ipse  111,  Mursinna  haec  concedit, 
quippe  qui  expertus  dicat  i):  „Hic  quidem  sanguis 

(de  extravasato  quidem  sub  cranio  loquitur)  si  effusio 
eius  exigua,  vis  vitalis  firma  aut  certe  non  oppressa 
est,  interdum  resorberi,  in  massam  sanguinis  reduci 
itaque  status  normalis  restitui  potest,  id  quod  expe- 
rientia imprimis  mea  confirmat."  Porro  a);  „Ex 
omnibus  igitur  hisce  conficitur,  homines,  quibus  cra- 
nium vi  externa  fractum  est,  instituta  neglcctave  per- 
foratione mori,  verum  etiam  instituta  neglectave  sa- 
nari." Certiorem  huius  rei  rationem  Cl.  Pott  3)  ex- 
hibet proponens,  inter  denas  fracturas  cranii  simplices 
septenas  exigere  terebram.  Concedit,  non  raro  acci- 
dere, ut  fracturae  sine  terebra  sanentur,  cuius  rei 
testem  suam  quoque  affert  experientiam  4).  Denique 


1)  1.  c.  pag.  72. 

2)  1*  c.  pag.  74. 

9)  1.  c.  pag.  129. 

4)  1.  c.  pag.  62.  iy. 

duas  exhibet  observationes,  in  quibus  ipse  annotat, 
perforatione  opus  non  fuisse  i)« 


i)  J.  c.  pag.  180-1 82.  Case  XX,  et  XXI.  A Ericklayers 
iabourer  was  knocked  down  by  tlie  fall  of  a large 
heavy  pantile,  wbich  made  a large  wound  in  tlie 
scalp  and  broke  tlie  scull.  The  fracture  began  in  the 
left  parietal  bone  and  traversing  the  coronal  suture, 
ran  about  an  inch  in  the  os  frontale.  Ile  was  sooii 
brought  to  the  hospital,  where  the  scalp  was  im- 
mediately  removed,  so  as  to  make  way  for  the  tre- 
pliine,  wbich  instrument  was  applied  on  each  side 
of  the  suture  in  such  manner  as  to  comprehend  the 
fracture  in  eacli  application  of  it,  The  dura  mater 
was  found  to  be  unin  jured.  There  was  neither  extra- 
vasation  nor  any  mark  of  mischief.  The  patient 
was  freely  and  repeatedly  let  biood,  kept  to  a pro- 
per  regimen  and  prescribed  for  by  the  physician. 
In  two  months  he  was  discharged  perfectly  well 
and  had  not  during  his  cure  one  single  bad  sym- 
tom.  It  may  very  reasonably  be  remarked , that 
this  was  one  of  those  cases,  wliich  would  have 
done  well  without  the  operation,  which  I ara 
much  inclined  to  believe. 

A girl  about  nine  years  old  feli  frorn  the  top 
of  a pretty  high  hayrick  at  Issington  and  pitched 
with  lier  head  011  the  ground,  which  was  liard 
ud  dry.  She  was  carried  horne,  bleeding  freely 
Tom  a wound  on  one  side  of  the  upper  part  of  the 
head  and  a surgeon  in  the  neighbourhood  exami- 
uing  her,  found,  that  lier  scull  was  broken,  upon 
wliich  she  was  brought  to  the  hospital.  The  fract- 
ure was  detected,  it  began  in  one  parietal  bone 

At  Cei.  Louvrier,  sententia  illa,  ne  in  fractura  cra- 
nii simplici  perforetur  antequam  symptomata  stricte 
id  exigentia  apparuerint,  unde  originem  duxerit  ex- 
plicaturus dicit  i):  „In  dubio  liac  ratione.  In  singu- 
lis observationibus  nunquam  indagationem  criticam 
laturis  deciesque  refutatis  narratur,  cranii  fracturas 
osse  non  exciso  sanatas  esse,  non  exhibito  modo 
quo  id  factum  sit.  Itaque  cum  perforatio  periculosa 
haberetur,  facile  est  intellectu,  quam  lubenter  eius- 
modi  observationibus  fidem  habuerint.  Quid  vero  pro- 
bant observationes  tam  obiLer  et  sine  iudicio  mentis 
acute  indagantis  institutae.^  Quae  cum  ita  sint,  operae 
pretium  censeo,  exempla  nonnulla  a summis  in  chi- 
rurgia viris  omni  cura  et  studio  observata  hic  tradere. 
111.  Iohn  Abernethy  septem  casus  fracturae  cranii  cum 
depressione  sine  terebra  sanatae  accuratissime  descri- 
bit. In  primo,  tertio,  quarto  casu  nulla  omnino  sym- 
ptomata mala  vim  tantam  capiti  illatam  secuta  sunt,  in 
secundo,  quinto,  sexto,  septimo  gravissima  quidem 


and  passing  tlie  suture,  ended  in  the  other,  making 
a course  of  about  three  inclies  in  ali.  It  was  open 
and  blood  discliarged  tlirough  it.  The  trephine  was 
applied  to  it  on  each  bone;  the  dura  mater  was  not 
hurt.  Sbe  had  neither  sichness,  stupor,  paiu  nor 
fever  and  got  well  witliout  any  trouble;  not  eveti 
any  exfoliation  from  the  bare  cranium. 

Tlie  sanie  remarks  as  were  applicable  to  lite  fo- 
regoing  case  are  perhaps  equally  so  to  tbis-. 

l)  1.  c.  pag.  28  — 29- 

apparuerunt  symptomata,  eadem  vero  sine  terebra  eva- 
nuerunt i). 


i)  1.  c.  pag.  $ — 14.  Ut  vero  is  quoque,  cui  non  in 
promptu  sint  scripta  huius  viri  Cei.,  ipse  indicare 
possit  de  iide  ei  habenda,  liceat  unum  ex  casibus  ab 
eo  relatis  hic  proponere  ipsis  verbis.  Case  II.  A boy 
about  12  years  old  received  a kick  from  a liorse  in 
Smithfield,  which  stunned  liim  and  he  was  imme- 
diately  brought  to  the  liospital.  The  integuments 
of  the  forehead  were  divided  by  the  injury,  and  the 
lower  part  of  the  os  frontis  and  superciliary  ridge 
of  the  frontal  bone  dejiressed  at  least  a quarter  of 
an  inch  below  its  original  level;  the  depressed  por- 
lion measuring  about  an  inch  and  a lialf  in  length. 
It  is  obvious,  that  the  bone  could  not  be  thus  de- 
pressed without  a fracture  of  fome  part  of  the  basis 
of  the  scull  occurring  at  the  sanie  time,  on  which 
account  the  case  inieht  be  considered  as  more  dan- 
gerous.  In  less  tlian  tvvo  hours  he  liad  recovered 
from  the  immediate  eflect  of  the  blow,  being  at 
that  time  perfectly  sensible.  Fourteen  ounces  of 
blood  were  taken  from  his  arm,  his  bowels  were 
emptied  by  a purge,  and  saline  medicines  with  an- 
timonials  were  directed  to  be  given,  Ile  went  011 
tolerably  wcll  for  two  days;  at  the  end  of  which 
time  evident  symptoms  of  considerable  initation  of 
t'  e brain  took  place.  Ile  now  complained  of  pain 
in  his  head,  slept  little  and  when  dozing,  often 
started  or  was  convulsed  in  a slight  degree.  To 
remove  these  symptoms  he  was  bled  twice,  took 
ppening  medicines  occasionally,  was  kept  quiet  and 


Sub  finem  adiicit  Cei.  Abernethy,  omnes  quos 
sibi  contigerit  post  longius  aliquod  temporis  spatium 
videre,  tam  bene  se  habere  perrexisse,  quasi  nihil  un- 
quam eiusmodi  iis  evenisset.  Denique  addit  in  Dn. 
Hdl  Cases  in  surgery  duo  huius  generis  exempla  esse 
relata,  et  Dno  Hdl  utrumque  aegrum  pluribus  annis 
post  notum  fuisse,  nec  vero  ullum  malum  inde  oriun- 
dum ab  eo  visum  esse,  quamvis  aegrorum  alter  nauta 
fuerit  et  propterea  procul  dubio  vitam  et  irregularem 
et  exercitam  degerit.  Eodem  modo  Cei.  Hennen  duos 
refert  casus  fracturae  cranii  cum  depressione  sine  te- 
rebra optime  sanatae  i).  In  altero  horum  casuum 
angulus  superior  posterior  ossis  parietis  globulo  sclo- 
petario  ictus  quinque  quartas  pollicis  partes  a super- 
ficie cranii  depressus  erat,  nec  tamen  mala  sympto- 
mata sequebantur  et  ope  venaesectionis  aliorumque 
remediorum  antiphlogisticorum  miles  paucarum  he- 
bdomadum spatio  prorsus  restituitur.  In  altero  casu, 
ubi  aeger  tredecim  annos  postea  vivebat  sine  ulla  alia 
molestia,  nisi  quod  congestionem  sanguinis  caput  ver- 
sus post  potum  largiorem  sentiebat,  depressio  ad  for- 


without  light  and  was  allowed  only  a spare  diet. 
13  y condnuing  tliis  plan  for  about  three  weeks,  lie 
perfectly  recovered.  — Et  ne  cpiis  censeat,  casum 
lmncce,  quem  in  extenso  retuli,  propterea  solum  tam 
felici  gavisum  esse  eventu,  quia  puer  erat  duodecim 
annorum  et  vulnus  fronti  inflictum,  monendum  est, 
in  casu  primo  mulierem  fuisse  quadraginta  annorum 
et  vulnus  ossi  parietali  inflictum, 

0 1.  c.  pag.  352  seq. 

mani  infundibuli  pollicem  unum  et  dimidium  alta  sese 
formaverat.  Cei.  Thomson  plura  eiusmodi  profert 
exempla,  sed  cum  ipsum  adire  mihi  non  licuerit,  quae 
Cei.  Sam.  Cooper  ex  scriptis  eius  proponit,  hie  red- 
dam i).  ,,Plures  acciderunt  casus,  ubi  ad  depressionem 
utriusque  laminae  cranii  non  exiguam,  alii  ubi  ad  de- 
pressionem laminae  internae  nec  stupor  nec  paralysis 
nec  memoriae  iactura  accesserunt.  In  quorum  uno 
os  parietale  dextrum  medium  fractum  et  globulo  ma- 
gnopere depressum  vicesimo  demum  die  elevabatur  ne- 
que tamen  aut  stupor  aut  paralysis  sequebantur.  Alio  in 
casu  globulus  sclopetarius  os  parietale  dextrum  frege- 
rat et  inter  laminas  eius  reman  serat.  Lamina  interna 
graviter  erat  depressa  neque  tamen  symptomata  pericu- 
losa prodierant.  (Thomson  Reports  of  observations  made 
in  the  miliiary  hospitals  in  Belgium  pag.  59  -60.)“ 
Bichat  in  opere  Desaultiano  2)  refert,  Cei- Desault 
ultimis  quinque  annis  in  nosocomio  Hotel-Dieu  ca- 
pitis vulneribus  cum  fractura  cranii  nunquam  admo- 
visse terebram,  tamen  eum  felicissimo  tum  eventu 
semper  fruitum  fuisse,  nisi  ubi  symptomata  laesionem 
cerebri  omnia  remedia  respuentem  indicassent.  Deni- 
que adiicit  3),  liuicce  Cei.  Desaultii  doctrinae  et  praxi 
ultimorum  eius  vitae  annorum  fidem  a chirurgis  esse 
tribuendam,  qualis  non  sit  ei,  quam  priori  tempore 
professus  sit,  quia  tum  experientia  nondum  satis  eum 
edocuerit,  quae  sola,  omni  theoria  neglecta,  ad  eam 


1)  Cooper  Bd.  2.  pag. 

2)  h c.  pag.  39. 

3)  1.  c.  pag.  54. 

viam  eiun  deduxerit,  quam  usque  ad  mortem  secutus 
sit. 

II. 

Yenio  iam  ad  secundam  quaestionem,  nimirum  an 
symptomatibus  illis  quae  ad  fracturam  cranii  accedere 
solent,  nonnisi  perforatione  prospici  possit.  Quam  ad 
rem  accuratius  indagandam,  optime  progredi  mihi  videor 
ita,  ut  symptomata  illa,  quae  aut  una  cum  fractura 
aut  post  eam  accidere  possunt,  pro  se  quodque  exa- 
minem, ut  videamus,  num  et  ubi  perforatione  iis  non- 
dum praesentibus  prospici  queat. 

1.  Commotio  cerebri  fere  nunquam  deest,  at  ei- 
dem perforatione  nec  prospicere  possumus,  cum  illico 
post  violentiam  inflictam  et  ipsa  incidat,  nec  meder 
ut  ex  natura  eius  satis  elucet,  et  viri  magni  testantur. 
Dicit  enim  Cei.  Louvrier  ipse  i) : ,,  Contra  commotio- 
nem et  inflammationem  non  a stimulo  mechanico  corporis 
alieni  ortam  terebra  nil  valet. “ Et  111.  Piichter  2): 
„Commotio  cerebri  et  ipsa  saepe  in  fracturis  obser- 
vata propriis  signis  illico  laesionem  sequentibus  gaudet 
nec  unquam  trepanationem  postulat.^ 

2.  Extravasatum  sanguinis.  Huius  vero  aut  statim 
magna  copia  adest,  aut  exigua.  Si  magna,  statim  et- 
iam symptomata  compressionis  cerebri  prodet,  itaque 
perforatio  non  qua  prophylactica  sed  ad  sublevanda 
symptomata  iam  praesentia  instituetur.  Sin  exigua 
est  extravasati  copia,  perforatio  sane  prophylactice  ad- 
hiberi potest,  itaque  ut  remedium  prophylacticum  in- 


1)  1.  c.  pag.  6. 

2)  1.  c,  c.  pag.  54.  8°* 

dicata  foret,  nisi  et  symptomata  illa  sine  detrimento 
exspectare  possemus,  ut  infra  elucebit,  et  exigua  extra- 
vasati  copia  saepe  resorberetur.  Quod  non  raro  ita 
fleri  viri  summi  testantur.  Cei.  Mursinnam  i)  iam 
supra  laudavi,  111.  flichter  2)  haec  habet:  „Cur  enim 

humores  extravasati  tam  saepe  aliis  in  locis,  quamvis 
frequenter  accidant , tamen  feliciter  dissoluti  non  etiam 
in  cavitate  cranii  dissolvi  possint?  Re  vera  non  dubios 
habemus  casus,  ubi  eiusmodi  extravasata  copiosissima 
feliciter  dissoluta  sunt.  Iinmo  sanguis  animalibus  in- 
tra cerebri  membranas  iniectus  aliquot  diebus  post  non 
repertus  est/‘  Cei.  Bichat  3)  ubi  narrat  Cei.  Desault 
ultimis  quinque  annis  in  fracturis  cranii  perforationem 
felici  cum  eventu  omississe,  haec  addit:  „Nonne  vero 

in  hoc  tanto  aegrotorum  numero  verisimile  est,  com- 
plures eorum  extravasato  sanguinis  laborasse?  Signa  a 
scriptoribus  exhibita  si  quid  certi  praebeant,  affirmare 
licet,  magnum  eorum  numerum  eo  laborasse,  quorum 
exlravasatum  aut  resorptum  sit,  aut  saltem  symptomata 
in  posterum  non  ediderit/* 

3.  Inflammatio  cerebri  et  meningum,  praecipue 
dolosa  illa,  quae  vulgo  sexto  vel  septimo  demum  die 
post  laesionem  acceptam  nec  non  serius  interdum  in- 
trat et  id  ascendit  fastigium,  ut  semper  fatalis  eventus 
immineat.  Ea  re  vera  ex  vulgatissimis  et  perniciocissi- 
mis  est  sequelis  cum  gravium  capitis  laesionum  tum 
earum  quae  cum  fractura  coniunctae  sunt. 


1)  1.  c.  pag,  74. 

2)  1.  c.  pag.  100.  140. 

V 1.  c.  pag.  59. 


Sed  tantum  abest,  ut  perforatio  in  tempore  adhi- 
bita eam  prohibere  possit,  ut  potius  eam  allicere  de- 
beat. Sententia  haec  est  tam  manifesta,  ut  argumenta 
afferre  opus  non  esset,  nisi  Cei.  Pott  terebram  hic 
tanquam  remedium  prophylacticum  proponeret  i). 
Sed  quantacunque  est  auctoritas  viri  tam  sagacis  et 
merito  inclyti,  tamen  hoc  loco  ei  assentire  prorsus 
nequeo  ex  his  rationibus: 

a.  Satis  constat,  inflammationem  saepe  aut  per  to- 
tam duram  matrem  vagari,  aut  si  partem  tantum  huius 
membranae  corripiat,  non  semper  sub  ipsa  fracLura 
prodire,  aut  denique  saepe  etiam  in  pia  matre  versari, 
ita  ut  valde  dubium  sit,  utrum  perforatione  relaxetur 
dura  mater  inflammatione  tensa  an  potius  irritetur 
nondum  inflammata. 

b.  i\lia  sunt  remedia  et  tutiora  et  rerum  naturae 
aptiora,  nimirum  evacuationes  et  venaesectio,  prae  ce- 
teris autem  fomentationes  frigidae  a Cei.  Schmucker  2) 
primum  laudatae.  Quod  ad  priora  illa,  Cei.  Pott  2) 
ipse  principem  iis  locum  concedit.  Fomentationibus 
vero  frigidis  cum  theoria,  tum  experientia  virorum 
clarissimorum  favet.  Cei.  Schmucker  semper  eas  et 


1)  1.  c.  pag.  154  — i3f. 

2)  Wahrnehmungen  pag.  9. 

3)  1.  c.  pag.  $7  — J8.  Of  ali  the  remedies  in  tlie  po- 
wer  of  art  for  inflammations  of  membranous  parts 
tliere  is  none  equal  to  plilebotomy  and  if  any  thing 
can  particulary  contribute  to  the  prevention  of  the 
ilis  likely  to  follow  severe  contusions  of  the  head, 
it  is  this  kind  of  evacuation. 

utiles  et  efficaces  esse  reperit.  Cei.  Cooper  haec  ha- 
bet i):  „Non  abs  re  censeo,  si  hoc  loco  animum  chi- 

rurgorum ad  fomentationes  frigidas  in  durae  matris 
inflammationibus  capiti  applicandas  vertam.  Schmucker 
magnam  partem  felicis  eventus,  quo  in  curandis  ca- 
pitis laesionibus  gaudebat,  huic  methodo  attribuit.  Ita- 
que laetor,  quod  in  hanc  eius  methodi  laudem  in  scrip- 
tore recentiori,  cuius  sententia  magni  est  momenti,  in- 
cidi: in  inflammatione  sensim  laesiones  capitis  sequente 
et  aeque  dolose  aggrediente  ac  perniciose  finiente  fri- 
gus longe  efficacissimum  remediorum  adhuc  notorum 
se  praebet  (Thomson  Lectures  on  inflammation  181).“ 
Cei.  Desault  fomentationes  calidas,  emplastrum  can- 
tharidum in  parte  capitis  capillata  et  ad  usum  inter- 
num tartarum  emeticum  in  dosi  refracta  praecipue  lau- 
dat. Denique  ut  alii  aliud  remedium  praedicant  ita 
omnes  in  eo  conveniunt,  fomentationes  frigidas  iusto 
tempore  adhibitas  nunquam  non  utilissimas  sese  prae- 
bere in  gravibus  capitis  laesionibus. 

c.  Praeter  Cei.  Pott  reliqui  omnes  ili.  viri  contra- 
riam sequuntur  sententiam  ne  Louvrier  quidem  excepto 
quippe  qui  aperte  profiteatur,  contra  commotionem 
et  inflammationem  nisi  ab  irritatione  mechanica  cor- 
poris alieni  nascentem  nil  valere  terebram  2).  Quae 
cum  ita  sint,  omni  modo  iis,  qui  dicant,  ad  inflamma- 
tionem prohibendam  nec  non  in  stadiis  prioribus  sup- 
primendam remedia  illa  et  tutiora  et  meliora  tentanda 
nec  prius  terebram  admovendam  esse  quam  hisce 


1)  1,  c.  Bd.  2,  p.  joj, 

2)  I,  c.  p,  6. 

omnibus  frustra  tentatis  inflammatio  in  suppurationem 
abierit,  assentiendum  esse  censeo. 

4.  Fragmenta  ossea  a lamina  cranii  interna  divulsa. 
Haec  sane  si  duram  matrem  petunt  eamque  perpetuo 
irritant,  perniciosam  huius  membranae  inflammationem 
excitare  possunt,  neque  quemquam  fore  credo  quin 
magnum  usum  perforationis  prophylacticae  in  eiusmodi 
casu  cc^cedat. 

5.  Contusio  diploes.  In  ea  quoque  fortasse  tre- 
panatio  prophylactica  utilis  esse  possit,  sed  nescio  an- 
non  fides  habenda  sit  Cei.  Richter  1)  qui  dicit,  eam 
propriis  uti  signis,  quae  si  apparuerint  non  sero  venire 
terebram. 

6.  Callus  deformis  a nonnullis  formari  posse  di- 
citur, qui  duram  matrem  et  cerebrum  premat,  et  cui 
perforatione  in  tempore  adhibita  prospiciendum  sit. 
Sed  eiusmodi  callus  omnino  nonnisi  perraro  et  eo  fa- 
cilius quo  maior  est  apertura  proveniet.  Itaque  cum 
perforatio  aperturam  potius  augeat  quam  tollat,  huic 
timori  demendo  perforationem  minime  idoneam  esse 
censeo. 

III. 

Iam  igitur  reliqua  est  gravis  illa  disquisitio,  an 
sero  veniat  operatio,  si  exspectemus,  dum  symptomata 
stricte  eam  indicantia  appareant.  Et  ne  longior  sim 
in  repetendis  iis  quae  iam  dicta  sunt ; hoc  monere 
volui,  quod  perforatio  ubi  prospicere  non  potest  ma- 


1)  I.  c.  pag.  54  §.  79- 

lia  nondum  praesentibus  ibi  sero  venire  non  potest,  si 
exspectamus  dum  appareant.  Duo  igitur  casus  nunc 
investigandi  sunt,  nempe  extravasatum  et  fragmenta 
ossea  a lamina  cranii  interna  abrepta. 

i.  Sanguinem  quidem  extravasatum  putredine  cor- 
rumpi itaque  partes  inde  adiacentes  infici  posse  priori 
tempore  saepe  creditum  est.  Quod  dum  sanguis  in 
corpore  sano  remaneat  nec  in  contactum  aeris  veniat, 
fieri  non  posse,  experientia  satis  docuit  i).  Maiorem 
vero  animi  attentionem  illa,  quam  Cei.  Louvrier  2) 
proponit,  quaestio  mereri  mihi  videtur,  anne  extrava- 
satum non  compressione  sed  irritatione  agere  possit  ? 
anne  febrem,  inflammationem , maniam,  convulsiones 
excitare  possit?  Quodsi  quis  obiiciat  inflammationis 
durae  matris  et  cerebri  causam  nunquam  repertum  esse 
extravasatum  , responderi  posset,  sanguinem  extravasa- 
tum ipso  inflammationis  processu  resorberi  itaque  in 
sectione  reperiri  non  posse.  Sed  quam  saepe  post 
apoplexiam  cum  extravasato  coniunctam  paralyses  et 
alia  compressionis  signa  remanent,  cum  tamen  nun- 
quam inflammationes  et  febres  inde  oriundae  visae  sint. 
In  contusione  partis  alicuius  saepe  maxima  observan- 
tur extravasata,  nec  initio  semper  deest  inflammatio  ex 
contusione.  Hac  vero  inflammatione  sublata  diu  saepe 
remanet  extravasatum,  nunquam  tamen  inflammationem 
denuo  excitaturum. 

Quodsi  compressione  in  cerebrum  agit  extrayasa- 
tus  sanguis,  triplex  in  disquisitionem  nostram  incidit 


1)  1.  c.  pag.  35  — 36. 
a)  1.  c.  pag.  20. 

casus.  Aut  enim  exiguum  est  extravasatum  et  resorbe- 
tur, aut  augetur,  aut  statim  ab  initio  amplum  est.  Si 
exiguum  est  et  resorbetur,  perforatione  opus  non  est; 
sin  est  illico  copiosum,  simul  etiam  signa  compressio- 
nis apparentia  perforationem  directe  indicabunt.  De- 
nique si  initio  quidem  exiguum  est,  sensim  ita  auge- 
tur, ut  cerebrum  comprimatur,  ne  tum  quidem  per- 
foratio sero  instituetur.  Quantopere  enim  cerebrum 
compressioni,  praesertim  non  repente  sed  sensim  agenti 
assuefiat,  plurima  exempla  docent.  Homines  interdum 
per  plures  annos  globulos  plumbeos  in  cerebro  habue- 
runt sine  magnis  incommodis,  in  hydrocephalo  chronico 
caput  ad  enormem  turget  magnitudinem,  ita  ut  cere- 
brum laminae  papyraceae  instar  comprimatur,  tamen 
eiusmodi  homines  saepe  multos  per  annos  vitam  sus- 
tentant. Imprimis  memoratu  dignae  mihi  videntur  ob- 
servationes Cei.  Wilson  de  apoplecticis  institutae  et  a 
viro  Cei.  Abernethy  i)  relatae,  quas  mihi  quoque  hic 
tradere  liceat:  „Homo  quidam  nobilis  subito  concidit 
et  aliquamdiu  in  eo  statu  lethargico,  qui  vulgaris  est 
in  casibus  apoplecticis,  remansit;  postea  gradatim  et 
mentis  et  corporis  facultates  recuperavit  easque  per- 
fectissime per  duos  annos  exercere  perrexit,  cum  alter 
eiusdem  generis  paroxysmus  eum  corripuit  et  necavit. 
In  dissecto  capite  magna  sanguinis  copia  in  ventricu- 
lis cerebri  et  basi  cranii  reperta  causam  mortis  mani- 
festam reddidit ; praecipua  vero  animadversione  digna 
visa  est  cavitas  in  hemisphaerio  dextro  a fronte  ad 


0 c.  pag.  18  — 2i, 

partem  posteriorem  cerebri  tendens,  longitudine  qua- 
tuor,  latitudine  unum  pollicem  superans.  In  qua  ca- 
vitate congiegationes  lymphae  coagulatae  cum  fluido 
sanguinolento  continebantur,  quae  Cei.  Wilson,  cuius 
dexteritas  et  'diligentia  in  observationibus  faciendis 
opinionem  eius  summa  Jlde  dignam  reddunt , persua- 
sum habuit  residua  sanguinis  in  primo  paroxysmo  ex- 
Lravasati  esse“.  — ,,  Examinavi  quoque,  Cei.  Wilson 
ait,  cerebrum  viri  nobilis,  cuius  intima  per  postremos 
vitae  eius  annos  familiaritate  gaudebam.  Cum  primum 
eum  noscerem,  lente  convalescebat  e gravi  paroxysmo 
apoplectico,  qui  sinistrum  corporis  eius  latus  paraly- 
ticum reddiderat.  Quamvis  nec  brachium  sinistrum 
capiti  admovere  nec  femur  et  crus  sinistrum  libere 
movere  posset,  tamen  satis  bene  meabat,  et  in  horto 
opus  faciebat.  Quavis  hyeme  paroxysmis  arthriticis, 
quavis  aestate  tam  plethorico  et  inflammatorio  vaso- 
rum capitis  statu,  ut  apoplexia  denuo  minaretur,  la- 
borabat. Semel  derepente  et  perfectissime  ab  affe- 
ctionibus tristissimis  ex  causa  posteriori  prodeuntibus 
decem  uncias  sanguinis  ex  arteria  temporali  mittendo 
liberatus  est.  Postremus  paroxysmus  apoplecticus,  cuius 
mentionem  feci,  tertius  erat,  quo  affligebatur.  Primus 
loquelam  aggressus  est,  secundus  brachium  dextrum, 
tertius  effectus  iam  relatos  edidit.  Corporis  tamen  et 
mentis  facultates  satis  vigebant  per  ipsos  postremos 
quinque  vitae  annos.  In  sectione  tres  cavitates  apople- 
cticae  repertae  sunt.  Una  in  superficie  lobuli  sinistri 
cerebelli,  altera  in  hemisphaerio  sinistro  cerebri,  ter- 
tia haud  dubie  causa  postremi  et  maximi  paralysis 
gradus  in  medio  hemisphaerio  cerebri  dextro  sita 


erat.  Nonnisi  membranae  immediate  cerebrum  in- 
vestientes substantiam  effusam,  quae  gelatinosam  in- 
duerat naturam,  obtegebant.  Nil  augeo  si  dico  hanc 
cavitatem  satis  amplam  fuisse,  ut  sex  uncias  sanguinis 
contineret/* 

2.  Fragmenta  ossea  a lamina  cranii  interna  ab- 
repta inflammationem  provocantia.  Signa  quidem  dia- 
gnostica nonnulla  in  medium  prolata  sunt,  ex  quibus 
cognosci  possit,  cerebrum  a corpore  alieno  irritari,  ut 
pulsus  spasticus  contractus  frequens  duriusculus,  con- 
vulsiones et  alia  irritationis  signa;  sed  sincerus  veri 
amor  non  patitur,  ut  his  fultus  dicam,  haec  signa  suf- 
ficientem indicationem  ad  perforationem  praebitura 
esse.  Primum  enim  haec  signa  nec  semper  adsunt, 
nec  illico  semper  apparent.  * Ita  CL  Louvrier  casum 
exhibet,  ubi  quadragesimo  demum  die  capitis  dolor, 
inflammatio  cet.  apparuerunt,  et  in  sectione  fragmen- 
tula  ossea  durae  matri  inhaerentia  reperta  sunt.  De- 
inde etiam  aliae  laesiones  haec  signa  edere  possunt. 
Denique  pulsus  omnino  saepe  signnm  est  fallacissi- 
muin,  id  quod  omnibus  satis  notum  esse  censeo.  Ita- 
que prompta  certaque  diagnosis  fragmentorum  osseo- 
rum cerebrum  membranasve  eius  irritantium  inter  pia 
adhuc  , vota  referenda  esse  videbitur.  Quamquam  igi- 
tur in  huiusmodi  casibus  perforatio  saepe  sero  ve- 
niet, si  cunctamur  donec  inflammatio  orta  in  sup- 
purationem transiit,  tamen  omnem  spem  ne  tum  qui- 
dem abiiciendam  esse,  multi  casus  a Cl.  Pott  i)  accu- 


0 1.  c.  Case  IV.  V.  VI.  VIII.  IX.  XVIII.  XXII.  XXIV. 


ratissime  descripti  docent,  in  quibus  omnibus  post 
suppurationem  demum  manifestam  perforatum  est, 
tamen  aegri  sanitatem  recuperarunt.  Denique  hic 
memorabilis  ille  casus  a Cei.  Schmucker  x)  exhibitus, 
ubi  eiusmodi  fragmentum  nulla  omnino  symptomata 
vehementia  edidit,  non  videtur  esse  praetereundus.  — 
Ex  omnibus  igitur,  ut  brevi  dicam,  haec  elucere 
videntur: 

1.  Trepanationem  non  sine  periculo  esse. 

2.  Fracturam  cranii  etiam  sine  aliis  laesionibus  ob- 
servatam esse. 

3.  Commotionem  et  inflammationem  non  a stimulo 
mechanico  corporis  alieni  oriundam  sine  terebra 
sanari. 

4.  Extravasatum,  callum  deformem,  contusionem  di- 
ploes propliylacticum  terebrae  usum  non  exigere. 

5.  Ad  removenda  fragmenta  ossea  duram  matrem  et 
cerebrum  irritantia  perforationem  cranii  unicum 
esse  remedium. 


1)  Wahrnehmungen  27ste  Beobaclitung  p.  279-284, 

THESES  DEFENDENDAE. 


i. 

Cor.traindicatio  non  datur* 

II* 

Ferrum  sanguini  non  inest. 

III. 

Quod  homo  omnicola  est,  corporis  constitutioni 
magis  quam  rationi  humanae  tribuendum. 

IV. 

Vita  sanguini  non  prorsus  deneganda  est. 

